香港「婚紗拳后」陳衍婷昨日(25日)於WBA亞洲輕繩量級挑戰賽,奮戰10回合下以點數擊敗泰籍拳手Wisuta Singmanasak,延續不敗紀錄並4奪金腰帶。首次穿上真婚紗登場的陳衍婷,於賽後興奮表示:「婚紗令我記得自己嘅初心,我要用我嘅故事鼓勵香港女仔!」
陳衍婷因採用近身戰術,左耳在比賽期間正中對方重拳,賽後更感到耳鳴及腫脹,但當下只能咬緊牙關應戰,「打完先真係感受到幾痛,隻耳有啲瘀血,不過做得拳擊手就預咗,呢啲都係小事。」她指接下來將會挑戰另外兩大拳擊組織IBF及WBO的亞洲腰帶,希望能成為真正的亞洲拳后。陳衍婷坦言這個目標需要龐大的資金和資源,希望憑她的故事與戰績,吸引更多人支持香港女子拳擊運動,並向世界展示香港拳擊實力。
陳衍婷又表示這次特意穿上婚紗登場,冀能以「婚紗拳后」的身分,鼓勵香港女性勇敢追夢:「我真係好想用自己嘅故事鼓勵大家。着婚紗對女仔嚟講,係最開心同難忘嘅時光,所以一着住套婚紗,我就有股莫名興奮嘅動力!諗起自己當初都只係想做個婚紗小公主,同老公甜甜蜜蜜組織家庭,直到而家成為『婚紗拳后』,每步都有血有汗好艱辛,不過我覺得好值,因為呢個係我一生無悔嘅回憶。」陳衍婷特別感謝朋友們的支持:「雖然佢哋嚟唔到現場睇我比賽,但係超級窩心,特登整咗個『Bride Warrior』嘅燈牌畀我帶去泰國,每次見到呢個牌,就記得有班人喺香港一直為我打氣。」